CELEX: 32021D0455
Language: hr
Date: 2021-03-15 00:00:00
Title: Provedbena odluka Komisije (EU) 2021/455 оd 15. ožujka 2021. o izmjeni Provedbene odluke (EU) 2019/1326 u pogledu usklađenih normi za elektromagnetsku kompatibilnost aparata za upravljačke strujne krugove i sklopnih elemenata te multimedijskih uređaja

16.3.2021   
               
               
                  HR
               
               
                  Službeni list Europske unije
               
               
                  L 89/17
               
            
         PROVEDBENA ODLUKA KOMISIJE (EU) 2021/455
         оd 15. ožujka 2021.
         o izmjeni Provedbene odluke (EU) 2019/1326 u pogledu usklađenih normi za elektromagnetsku kompatibilnost aparata za upravljačke strujne krugove i sklopnih elemenata te multimedijskih uređaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 13. Direktive 2014/30/EU Europskog parlamenta i Vijeća (2), za električnu opremu koja je u skladu s usklađenim normama ili dijelom usklađenih normi na koje su pozivanja objavljena u Službenom listu Europske unije pretpostavlja se da je u skladu s bitnim zahtjevima iz Priloga I. toj direktivi koji su obuhvaćeni tim normama ili njihovim dijelovima.
                  
               
                     (2)
                  
                  
                     Komisija je Provedbenom odlukom C(2016) 7641 (3) od Europskog odbora za normizaciju (CEN), Europskog odbora za elektrotehničku normizaciju (CENELEC) i Europskog instituta za telekomunikacijske norme (ETSI) zatražila da sastave i revidiraju usklađene norme za elektromagnetsku kompatibilnost radi potpore Direktivi 2014/30/EU.
                  
               
                     (3)
                  
                  
                     CEN i CENELEC su na temelju zahtjeva iz Provedbene odluke C(2016) 7641 revidirali usklađenu normu EN 60947-5-2:2007 (aparati za upravljačke strujne krugove i sklopni elementi), na koju je upućivanje objavljeno u seriji C Službenog lista Europske unije (4). Slijedom toga donesena je usklađena norma EN IEC 60947-5-2:2020.
                  
               
                     (4)
                  
                  
                     Komisija je s CEN-om i CENELEC-om ocijenila je li ta usklađena norma u skladu sa zahtjevom iz Provedbene odluke C(2016) 7641.
                  
               
                     (5)
                  
                  
                     Usklađena norma EN IEC 60947-5-2:2020 ispunjava bitne zahtjeve koji se njome žele obuhvatiti, a koji su utvrđeni u Direktivi 2014/30/EU. Stoga je upućivanje na tu normu primjereno objaviti u Službenom listu Europske unije.
                  
               
                     (6)
                  
                  
                     U Prilogu I. Provedbenoj odluci Komisije (EU) 2019/1326 (5) navedena su upućivanja na usklađene norme kojima se stvara pretpostavka sukladnosti s Direktivom 2014/30/EU. Kako bi upućivanja na usklađene norme izrađene za potrebe Direktive 2014/30/EU bila navedena u jednom aktu, upućivanje na normu EN IEC 60947-5-2:2020 trebalo bi uvrstiti u taj prilog.
                  
               
                     (7)
                  
                  
                     Stoga je iz serije C Službenog lista Europske unije potrebno povući upućivanje na usklađenu normu EN 60947-5-2:2007 i na normu o njezinoj izmjeni, tj. EN 60947-5-2:2007/A1:2012.
                  
               
                     (8)
                  
                  
                     U Prilogu II. Provedbenoj odluci (EU) 2019/1326 navode se upućivanja na usklađene norme sastavljene radi potpore Direktivi 2014/30/EU koja se povlače iz serije C Službenog lista Europske unije. Stoga je u taj prilog primjereno uvrstiti upućivanje na usklađenu normu EN 60947-5-2:2007 i na normu o njezinoj izmjeni, tj. EN 60947-5-2:2007/A1:2012.
                  
               
                     (9)
                  
                  
                     CEN i CENELEC su na temelju zahtjeva iz Provedbene odluke C(2016) 7641 izmijenili usklađenu normu EN 55035:2017, na koju je upućivanje uvršteno u Prilog I. Provedbenoj odluci (EU) 2019/1326. Slijedom toga donesena je norma o izmjeni, tj. EN 55035:2017/A11:2020. Cilj je usklađene norme EN 55035:2017/A11:2020 zamijeniti sljedeće usklađene norme te sve njihove izmjene i ispravke: EN 55020:2007, na koju nije objavljeno upućivanje u Službenom listu Europske unije; EN 55024:2010, na koju je objavljeno upućivanje u seriji C Službenog lista Europske unije (6); i EN 55103-2:2009, na koju je upućivanje uvršteno u Prilog II. Provedbenoj odluci (EU) 2019/1326 s datumom povlačenja 18. studenoga 2021., a u kojem se navode upućivanja na usklađene norme sastavljene radi potpore Direktivi 2014/30/EU koja se povlače iz Službenog lista Europske unije.
                  
               
                     (10)
                  
                  
                     Usklađena norma EN 55035:2017, kako je izmijenjena normom EN 55035:2017/A11:2020, u skladu je sa zahtjevom utvrđenim u Provedbenoj odluci C(2016) 7641 i ispunjava bitne zahtjeve koje nastoji obuhvatiti, a koji su utvrđeni u Direktivi 2014/30/EU. Stoga je u Prilogu I. Provedbenoj odluci (EU) 2019/1326 unos koji se odnosi na usklađenu normu EN 55035:2017 primjereno zamijeniti upućivanjem na norme EN 55035:2017 i EN 55035:2017/A11:2020, a u Prilog II. toj odluci uvrstiti upućivanje na usklađenu normu EN 55024:2010.
                  
               
                     (11)
                  
                  
                     Kako bi se proizvođačima dalo dovoljno vremena da se pripreme za primjenu usklađene norme EN IEC 60947-5-2:2020 i povlačenje upućivanja na normu EN 55024:2010, potrebno je odgoditi povlačenje upućivanja na sljedeće usklađene norme te na relevantnu normu o izmjeni: EN 60947-5-2:2007, kako je izmijenjena normom EN 60947-5-2:2007/A1:2012, te EN 55024:2010.
                  
               
                     (12)
                  
                  
                     Usklađenom normom EN 55035:2017 uvedene su znatne izmjene specifikacija utvrđenih u usklađenoj normi EN 55103-2:2009. CENELEC je stoga u usklađenoj normi EN 55035:2017 predvidio dugo razdoblje u kojem nacionalna tijela za normizaciju trebaju zamijeniti nacionalne norme kojima se prenosi usklađena norma EN 55103-2:2009. Dizajn niza proizvoda obuhvaćenih usklađenom normom EN 55103-2:2009, kao što su proizvodi za audio, video, audiovizualni aparati i rasvjetni aparati za zabavu, potrebno je znatno izmijeniti do 18. studenoga 2021. jer usklađena norma EN 55103-2:2009 nakon toga više ne stvara pretpostavku sukladnosti, ali određeni broj proizvođača možda neće biti u mogućnosti poštovati taj rok. Stoga je primjereno iznimno odgoditi datum povlačenja usklađene norme EN 55103-2:2009. Unos koji se u Prilogu II. Provedbenoj odluci (EU) 2019/1326 odnosi na usklađenu normu EN 55103-2:2009 trebalo bi stoga na odgovarajući način izmijeniti.
                  
               
                     (13)
                  
                  
                     Provedbenu odluku (EU) 2019/1326 trebalo bi stoga na odgovarajući način izmijeniti.
                  
               
                     (14)
                  
                  
                     Sukladnost s usklađenom normom stvara pretpostavku sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na tu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Prilog I. Provedbenoj odluci (EU) 2019/1326 mijenja se u skladu s Prilogom I. ovoj Odluci.
         
         
            Članak 2.
            Prilog II. Provedbenoj odluci (EU) 2019/1326 mijenja se u skladu s Prilogom II. ovoj Odluci.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 15. ožujka 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2014/30/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na elektromagnetsku kompatibilnost (SL L 96, 29.3.2014., str. 79.).
         
            (3)  Provedbena odluka Komisije C(2016) 7641 od 30. studenoga 2016. o zahtjevu za normizaciju upućenom Europskom odboru za normizaciju, Europskom odboru za elektrotehničku normizaciju i Europskom institutu za telekomunikacijske norme u pogledu usklađenih normi radi potpore Direktivi 2014/30/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na elektromagnetsku kompatibilnost.
         
            (4)  SL C 246, 13.7.2018., str. 1.
         
         
            (5)  Provedbena odluka Komisije (EU) 2019/1326 оd 5. kolovoza 2019. o usklađenim normama za elektromagnetsku kompatibilnost sastavljenima radi potpore Direktivi 2014/30/EU Europskog parlamenta i Vijeća (SL L 206, 6.8.2019., str. 27.).
         
            (6)  SL C 246, 13.7.2018., str. 1.
         
      
      
         
            PRILOG I.
            Prilog I. Provedbenoj odluci (EU) 2019/1326 mijenja se kako slijedi:
            
                        1.
                     
                     
                        Unos 2. zamjenjuje se sljedećim:
                        
                                    Br.
                                 
                                 
                                    Upućivanje na normu
                                 
                              
                                    „2.
                                 
                                 
                                    EN 55035:2017
                                    Elektromagnetska kompatibilnost multimedijskih uređaja – Zahtjevi za otpornost
                                    EN 55035:2017/A11:2020”
                                 
                              
                  
                        2.
                     
                     
                        Dodaje se sljedeći unos:
                        
                                    Br.
                                 
                                 
                                    Upućivanje na normu
                                 
                              
                                    „15.
                                 
                                 
                                    EN IEC 60947-5-2:2020
                                    Niskonaponska sklopna aparatura – Dio 5-2: Aparati za upravljačke strujne krugove i sklopni elementi – Blizinske sklopke”
                                 
                              
                  
      
      
         
            PRILOG II.
            Prilog II. Provedbenoj odluci (EU) 2019/1326 mijenja se kako slijedi:
            
                        1.
                     
                     
                        Unos 4. zamjenjuje se sljedećim:
                        
                                    Br.
                                 
                                 
                                    Upućivanje na normu
                                 
                                 
                                    Datum povlačenja
                                 
                              
                                    „4.
                                 
                                 
                                    EN 55103-2:2009
                                    Elektromagnetska kompatibilnost – Norma porodice proizvoda za audio, video, audiovizualne aparate i rasvjetne aparate za zabavu – 2. dio: Otpornost
                                 
                                 
                                    28. srpnja 2022.”
                                 
                              
                  
                        2.
                     
                     
                        Dodaju se sljedeći unosi:
                        
                                    Br.
                                 
                                 
                                    Upućivanje na normu
                                 
                                 
                                    Datum povlačenja
                                 
                              
                                    „12.
                                 
                                 
                                    EN 55024:2010
                                    Uređaji informacijske tehnologije – Značajke otpornosti – Granice i metode mjerenja
                                 
                                 
                                    16. rujna 2022.
                                 
                              
                                    13.
                                 
                                 
                                    EN 60947-5-2:2007
                                    Niskonaponska sklopna aparatura – Dio 5-2: Aparati za upravljačke strujne krugove i sklopni elementi – Blizinske sklopke
                                    EN 60947-5-2:2007/A1:2012
                                 
                                 
                                    16. rujna 2022.”